Маьждиг

Маьждиг (да) (Ӏар. مسجد‎‎‎, эрс: Мече́ть, ингал: Mosque) — Алла́хӀа́ текъам бар духьа éгӀа́ гӀишло. Этимологи «Маьждиг» яхача дешан этимологи Ӏар. مسجد‎‎‎ [масджид] яхача Ӏарбий дешагара йоагӀ, хӀаьта из дош ше «саджада» яхача овлан тӀара доагӀаш да «Ӏибадат ду моттиг», «суждане вода моттиг» аьнна маӀан долаш. Цун маӀан кхетаде йиш я «Далла Ӏибадат де лаьрхӀа волчо ший ламаз де йиш йола моттиг» аьнна. Маьждиге зерат дар Маьждиге чувоаллашвар (маӀа саг вале а, кхалсаг яле а) Ӏоврат къайладаьккха хила веза. Ламаз деча цӀагӀа чувалалехь кога гӀирс Ӏобаккха беза. Лувчар тӀадижа вола саг маьждига чу ва́гӀа йиш йолаш вац. Эггара, эггара… Лаьттан букъа тӀара эггара гаьнагӀа дола маьждиг — Бурдж-Халифан лакхагӀча гӀата тӀа доаллар да. Эггара гӀинбухерагӀа дола маьждиг — Норильска «Нурд-Камаль» да. 2012-ча шера ХӀиндий мехка Мадина Масджид (Ӏоакъингах даь маьждиг) хьадийлад. Деррига Ӏоакъингах хьадаь эггара хьалхареи ше мо кхы доацаши дола маьждиг да из. Ламаза цӀенош 2000 саг чуэцаш да. Белгалдаккхар ТӀатовжамаш Бусулба саг (эрс.) Бусулба ди